Jeremia 45 | Beibele Inthaneteng | Phetolelo ya Lefase le Lefsa
45 Lentšu leo moporofeta Jeremia a le boditšego Baruke+ morwa wa Neriya ge a be a ngwala ka pukung mantšu ao a tšwago molomong wa Jeremia+ ngwageng wa bone wa pušo ya Jehoyakima+ morwa wa Josia, kgoši ya Juda, le re: 2 “Se ke seo Jehofa Modimo wa Isiraele a se boletšego mabapi le wena, Baruke, a re: 3 ‘Wena o itše: “Bjale ke yo madimabe,+ ka gobane Jehofa o nkokeleditše manyami bohlokong bja ka! Ke lapišitšwe ke go fegelwa gomme ga se ka hwetša lefelo la boikhutšo.”’+ 4 “Se ke seo o swanetšego go mmotša sona, o re: ‘Se ke seo Jehofa a se boletšego: “Tseba gore seo ke se agilego, ke a se phušola gomme seo ke se bjetšego, ke a se tumola nageng ka moka.+ 5 Eupša ge e le wena, o duletše go itsomela dilo tše dikgolo.+ O se ke wa di tsoma.”’+ “‘Ka gobane šefa ke tlišetša nama ka moka bošula,’+ o re’alo Jehofa, ‘gomme ke tla go nea gore o ithopele moya wa gago bjalo ka dithebola mafelong ka moka ao o tla yago go ona.’”+